в механизма за финансиране на възобновяемата енергия в Съюза с цел покриване на разликата, частично или изцяло, спрямо националните референтни стойности, доколкото възобновяемата енергия, произведена от инсталации, за които са отпуснати средства чрез механизма за финансиране, статистически ще се зачислява на участващите държави членки, като отразява съответните им плащания. Този механизъм следва да улеснява държавите членки чрез възможността за увеличаване на секторния дял на възобновяемата енергия в секторите на електрическата енергия, топлинната енергия и енергията за охлаждане, както и транспорта.
 (6)Директива (ЕС) 2018/2001 предвижда изискване Комисията да подкрепя амбициозните цели на държавите членки чрез благоприятна рамка, включително чрез засилено използване на фондовете на Съюза. По-конкретно тази подкрепа следва да е насочена към намаляване на цената на капитала за проекти за възобновяема енергия и засилване на регионалното сътрудничество между държавите членки и между държавите членки и трети държави посредством съвместни проекти, съвместни схеми за подпомагане и отваряне на схеми за подпомагане на възобновяемата електрическа енергия по отношение на производители, разположени в други държави членки. В това отношение и при спазване на изискванията по член 5 от Директива (ЕС) 2018/2001 участието на дадена държава членка в механизма може да се разглежда като отваряне на схеми за подпомагане за електроенергия от възобновяеми източници.
 (7)С цел подпомагане на използването на възобновяема енергия в целия Съюз механизмът следва да допринася за благоприятна рамка, по-конкретно чрез предоставяне на подпомагане под формата на заеми и безвъзмездни средства.
 (8)С оглед да се подкрепи тази двустранна конкретна цел, т.е. функцията за покриване на разликата, установена с Регламент (ЕС) 2018/1999, и благоприятната рамка, предвидена в Директива (ЕС) 2018/2001, с Регламент (ЕС) 2018/1999 на Комисията се предоставя правомощието да приема актове за изпълнение за установяване на необходимите разпоредби за създаването и функционирането на механизъм за финансиране на възобновяемата енергия в Съюза.
 (9)В Регламент (ЕС) 2018/1999 е предвиден механизъм за набавяне на ресурси чрез плащания от държавите членки, фондове на Съюза или вноски от частния сектор. Тези ресурси следва да се отчитат отделно и по конкретни източници на средства в рамките на бюджетния ред на механизма.
 (10)Както установява разпоредбата на член 33 от Регламент (ЕС) 2018/1999, допълнителните плащания от държавите членки, с които ще се финансират конкретни разходи, като например подкрепа за нови проекти за възобновяема енергия в Съюза, следва да бъдат третирани като външни целеви приходи по смисъла на член 21, параграф 5 от Регламент (ЕС, Евратом) 2018/1046
 3
 за финансовите правила, приложими за общия бюджет на Съюза. Комисията следва да осигури прозрачност по отношение на изпълнението на външните целеви приходи чрез редовно докладване пред държавите членки.
 (11)Финансирането от Съюза по линия на механизма може да бъде съчетано с финансиране от други програми на Съюза, когато това е предвидено и при условията, установени в съответния основен акт.
 (12)Координацията с инструменти и фондове или програми на Съюза за подкрепа на инвестициите, както и с операции за смесено финансиране в рамките на инструмента на Съюза за подкрепа на инвестициите може да бъде използвана за улесняване на постигането на целите на механизма, по-специално като се даде възможност за намаляване на цената на капитала в